

**Қазақстан Республикасы Үкіметінің 2000 жылғы 10 мамырдағы N 685 қаулысына толықтырулар енгізу туралы**

***Күшін жойған***

Қазақстан Республикасы Үкіметінің қаулысы 2002 жылғы 30 наурыз N 383. Ескерту. Күші жойылды - Қазақстан Республикасы Үкіметінің 2011 жылғы 19 шілдедегі № 830 Қаулысымен

      Ескерту. Күші жойылды - Қазақстан Республикасы Үкіметінің 2011 жылғы 19 шілдедегі № 830 (алғаш ресми жарияланған күнінен бастап күнтізбелік он күн өткен соң қолданысқа енгізіледі) Қаулысымен.

      Түркологияны дамытуға елеулі үлес қосқан ғалымдарды қолдау мақсатында Қазақстан Республикасының Үкіметі қаулы етеді:

      1. "Ғылым саласындағы сыйлықтар туралы" Қазақстан Республикасы Үкіметінің 2000 жылғы 10 мамырдағы N 685 P000685\_ қаулысына (Қазақстан Республикасының ПҮКЖ-ы, 2000 ж., N 22, 243-құжат) мынадай толықтырулар енгізілсін:

      1-тармақ:

      бесінші абзацта "сыйлық" деген сөзден кейін нүктелі үтір қойылып, "тағайындау жөніндегі ұсынысы қабылдансын;" деген сөздер алынып тасталсын; жетінші абзацтан кейін нүктелі үтір қойылып, мынадай мазмұндағы сегізінші абзацпен толықтырылсын:

      "2002 жылдан бастап:

      түркология саласындағы аса зор жетістіктері үшін Күлтегін атындағы 200 айлық есептік көрсеткіш мөлшеріндегі бір сыйлық тағайындау туралы ұсынысы қабылдансын.";

      3-тармақ:

      "бекітсін" деген сөздің алдынан ", Түркология саласындағы аса зор жетістіктері үшін Күлтегін атындағы сыйлықты берудің тәртібі туралы ережені" деген сөздермен толықтырылсын.

      2. Осы қаулы қол қойылған күнінен бастап күшіне енеді.

     *Қазақстан Республикасының*

*Премьер-Министрі*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК